b'\n_START_ARTICLE_\nKansallinen hallintokoulu\n_START_PARAGRAPH_\nKansallinen hallintokoulu (ransk. \xc3\x89cole nationale d\xe2\x80\x99administration, ENA) on Ranskassa sijaitseva oppilaitos. Se perustettiin toisen maailmansodan j\xc3\xa4lkeen vuonna 1945 Pariisiin, mutta on sittemmin siirretty Strasbourgiin. Se kouluttaa johtavia ranskalaisia virkamiehi\xc3\xa4 ja muita johtajia.\n_START_SECTION_\nEnarkki\n_START_PARAGRAPH_\nKoulun k\xc3\xa4ynytt\xc3\xa4 kutsutaan enarkiksi (ransk. \xc3\xa9narque). Ranskassa enarkit ovat arvostettuja poliittisia johtajia ja huippuvirkamiehi\xc3\xa4, mutta heit\xc3\xa4 on my\xc3\xb6s syytetty teknokraattisiksi ja ylimielisiksi. My\xc3\xb6s syyt\xc3\xb6ksi\xc3\xa4 \xe2\x80\x9dkoulutuksellisesta nepotismista\xe2\x80\x9d on esitetty._NEWLINE_Suomesta enarkkikoulutukseen p\xc3\xa4\xc3\xa4see vuosittain 1\xe2\x80\x932 henkil\xc3\xb6\xc3\xa4. P\xc3\xa4\xc3\xa4syyn vaaditaan ainakin akateeminen loppututkinto ja hyv\xc3\xa4 ranskan kielen taito. Enarkkikoulutus antaa my\xc3\xb6s Suomessa hyv\xc3\xa4n lis\xc3\xa4n henkil\xc3\xb6n urakehitykseen.'